- เจ้าหน้าที่ฝ่ายสิ่งแวดล้อมและสุขาภิบาลสำนักงานเขตวัฒนา ได้ประสานขอความร่วมมือคณะกรรมการมัสยิดปรับลดระดับเสียงเครื่องขยายเสียงพร้อมกับให้หาวิธีแก้ไขปัญหาเสียงผ่านเครื่องขยายเสียงแล้ว - สำหรับบ้านที่ตรวจวัดระดับเสียงเป็นเสียงรบกวน จากการสอบถามผู้ที่พักอาศัย แจ้งว่าปัจจุบันไม่ได้รับผลกระทบจากการปฏิบัติศาสนกิจผ่านเครื่องขยายเสียงของมัสยิด เนื่องจากได้พูดคุยหารือกับคณะกรรมการมัสยิดจนกระทั่งมีความพึงพอใจและเมื่อใดรู้สึกได้รับผลกระทบก็จะเข้าไปแจ้งให้แก้ไขที่มัสยิดโดยตรงด้วยตนเองในทันที จึงเสนอยุติเรื่องร้องเรียนของบ้านที่ยินยอมให้วัดเสียง ทำให้ผลการตรวจวัดระดับเสียงที่เป็นเสียงรบกวนที่บ้านดังกล่าวสิ้นผลลงเช่นกัน ไม่สามารถนำไปอ้างอิงดำเนินการตามข้อเสนอแนะของกรมการศาสนากระทรวงวัฒนธรรมได้ ดังนั้นจึงขอปรับเปลี่ยนสถานะเป็นเสร็จสิ้นต่อไป
เดี๋ยวนี้มีเสียงเครื่องขยายเสียงจากสุเหร่าสามอิน เสียงดังขึ้นมากตั้งแต่ตีสี่ถึงตอนเย็น มีทั้งเสียงสัญญาณเพลงเตือนแบบ Alarm ทั้งเสียงประกาศต่างๆ เสียงอาซาน เดี๋ยวนี้ได้ยินทีสะดุ้งตื่นตกใจเลยครับ อยากให้ช่วยแก้ปัญหาอย่างจริงจังหน่อย แบบช่วยลดเสียงลงไปแล้วไม่ให้ดังขึ้นมาใหม่กระทบคนอื่นอีกต่อไปครับ
เจ้าหน้าที่ไม่ยอมออกคำสั่ง ผลักภาระไปให้ผู้ร้องและหน่วยงานอื่นทั้งที่เป็นหน้าที่ของจนท.เขต  ตอนนี้เสียงก็ยังดังอยู่เหมือนเดิม จะโบ้ยไปหน่วยงานอื่นไม่ได้แล้วนะครับ เพราะกระทรวงวัฒนธรรม ออกหนังสือ วธ 0302/3145 ลงวันที่ 3 สค 2566 ดังนั้นขอให้สนง.เขต ออกคำสั่งด้วยตามแนวทางที่กระทรวงวัฒนธรรมแจ้งใว้